Dis tyd dat SEB sy tas pak | Maroela Media
Paul Maritz, is die hoof van Solidariteit Jeug. (Foto: Verskaf.)
Die skrif is werklik aan die muur ten opsigte van werkgeleenthede en indiensneming vir Suid-Afrikaners. Geen groep voel hierdie druk en lees hierdie skrif duideliker as die jeug van Suid-Afrika nie.
'n Onlangse studie toon aan dat 8,2 miljoen Suid-Afrikaners tussen die ouderdom van 15 en 34 nie in opleiding is nie, en ook nie aangestel is nie. Hierdie syfer staan as 'n aanklag teen die owerhede van ons land – nie omdat hulle meer moet doen om werkgeleenthede te skep nie, maar juis omdat hulle uit die pad van besighede wat baie hard probeer om werkgeleenthede te skep moet kom.
Ekonomies het dit bitter lanklaas so moeilik gegaan as tans. Elke dag lees ons van nóg 'n kleuterskooltjie, salon of onafhanklike restaurant wat nie ná die inperking hul deure sal kan open nie en wat natuurlik nie net die eienaar nie, maar ook die jongmense wat pas met hul loopbane begin het, onseker en rigtingloos, maar bowenal werkloos en inkomsteloos laat.
Daar is slegs twee maniere om aan jongmense 'n werk te besorg:
Ten eerste is daar die gedagte dat die regering elke liewe jongmens in diens sal kan neem deur die openbare lonerekening só op te blaas dat dit breekpunt bereik. Hierdie model het nog nooit gewerk nie en gaan ook nie binnekort begin werk nie, gewoon omdat 'n regering nie die behoefte het om miljoene jongmense aan te stel wat nie werklik veel waarde kan toevoeg nie.
Tweedens is daar besighede – hetsy hul eie of 'n goeie pos by 'n vooraanstaande besigheid – met ander woorde die private sektor van die ekonomie. Hierdie sektor het al in die verlede in baie lande groot armoede verlig, en kan dit in Suid-Afrika ook doen.
As ons dan die regverdige aanname kan maak dat geen regering sy jongmense bloot weens hul armoede sal aanstel nie, en dat besighede dus die enigste antwoord is, dan is die remedie duidelik: Die regering moet uit die pad van besighede kom! Regulasies wat die besigheidsektor demp en vertraag, moet weggesny word soos gras wat 'n pad onbegaanbaar maak.
Die grootste, en mees bose regulasie van al hierdie regulasies, is die swart ekonomiese bemagtiging (SEB). Dit is 'n stuk wetgewing wat verag moet word in die sterkste denkbare Afrikaans. Hierdie stuk wetgewing is met die uitsluitlike doel geskep om gelykheid te kweek, en tog, ná 17 jaar daarvan is Suid-Afrika baie meer ongelyk as in 2003 toe dit geskryf is.
Hierdie stuk wetgewing waarmee maatskappye spog dat hulle nie een wit vennoot het nie, skry op advertensieborde langs die straat. Bowenal veroorsaak hierdie wetgewing dat openbare kontrakte uitgegee word om 'n hele klomp redes, waarvan nie een meriete is nie. Wat kan dan anders gebeur as dat prestasie nie na wense is nie?
Dit is hoog tyd vir SEB om geskrap te word.
Hoekom is daar nie werkgeleenthede vir ons jongmense nie, omdat daar te veel onwettige immigrante is wat voordeel kry.
Hierdie is die beste artikel wat ek in n baie lang tyd gelees het,en hierdie diskriminasie gebaseer op velkleur moet of stop of ons moet n onafhanklike tuisland kry waar ons en ons kinders n toekoms kan hê want huidiglik betaal ons net belasting sonder n stem.
En wat van hierdie brigades wat by Gautengse skole geplaas is en niks doen nie
E k wil graag twee kwessies rakende hierdie Wet aanraak– 1 SEB word grondwetlik geborg deur regulasie 9.2 in die grondwet. Ek wil nie die Grondwet aanhaal nie, maar hierdie regulasie gee aan die sg "voorheen benadeeldes" ewig durende bevoorregting teen blankes. Hierdie klousule was eers vervat in die "Interim Grondwet"– wat deur die NP/ANC onderhandel was (wet 200 /1993) Die de KLERK Regering het GEEN mandaat gehad om in te stem tot so 'n wet nie 2. Daar was in die moderne geskiedenis net geen land wat so behep was met rasse verskille en onderdrukking van 'n etniese minderheid… Lees meer »
Wel Cyril wil dit verskerp . So sorg vir jou eie nasie want cyril doen dit . Nie alle besighede hoef gerigistreer te word nie . So hou jou besigheid klein en brei uit onder n ander naam en direk met die publiek . Moet nie baie winsgewend wees nie want dan betaal jy belasting .